Ab tak, "Arrow" main...
Kanjigar septum vohnostrum.
Mr. Darhk ki bail aur rihaayi ki appeal mustarid ki jaayegi.
Ab tum apni organization main call karogay
aur woh doosra paighaam pohnchaaogay.
Uss nay kaha tum uss ke hukum ka ikka ho.
Kya tum chaahtay ho ke main tumhein wohi bulaaon.
Ya Mr. Diggle hi sahi hai?
Andy.
Tum andheray main kya kar rahay ho yaar?
Sara ko uthaana nahin chaahta tha.
Mujhay yeh bataanay ka shukriya ke yeh kahaan hai.
Main chaahta hoon tum mehfooz raho.
Tum phone par ghabraaye huay lag rahay thay. Kya chal raha hai?
HIVE ko pata hai ke main zinda hoon, John.
Kya woh tumhaaray peechhay aaye?
Aik tarha say. Mera matlab hai aik aadmi nay raabta kiya,
uss ke daant bohot achay thay aur aik haath nahin tha.
Main nay...uss nay apna naam nahin bataaya.
Malcolm Merlyn.
League of Assassins ka sarbaraah?
Ab nahin.
Haan. Ab woh Damien Darhk ke saath kaam karta hai.
Kab say?
Do raat pehlay.
Andy, tumhein mujhay yeh usi waqt bata daina chaahiye tha.
Jaanta hoon, yaar, aur sorry, lekin...
main iss sab say bohot ghabraaya hua hoon yaar.
Mujhay nahin laga tha ke HIVE ko pata hai ke main kahaan hoon.
Merlyn ko kya chaahiye tha?
Meray khayaal say HIVE aur Darhk ke darmiyan koi masla chal raha hai.
Tum nay ghaur kiya ke unhon nay Darhk ko jail say nikaalnay ki bhi koshish nahi ki.
Haan, main iss baaray main soch raha tha.
Aur ab yeh Merlyn mujh say madad maang raha hai.
Madad kaisi, Darhk ko Iron Heights say nikaalnay ki?
DoD, Paveway missiles chalaanay walay hain
Pennytown say, kal raat 11 bajay.
Merlyn chaahta hain main usay shipment ko hijack karnay main madad karoon.
Acha? Woh Paveway hi
jail say nikaalnay main madad kartay hain.
Aur isliye main tum say poochh raha hoon yaar.
Main kya karoon?
Pehlay, aghwa karna, phir missile churaana.
Merlyn, Darhk ka dost bannay ki poori koshish kar raha hai.
Malcolm ko yaqeen hai ke Darhk jeet raha hai.
Woh meri hifaazat karnay ki bhi koshish kar raha hai,
woh jo bhi plan kar raha hai uss say.
Darhk ko sirf muqadmay main hiraasat keliye plan karna chaahiye.
Yeh cheez mujhay kyun itna daraati hai, jitna yeh daraati hai?
Kyunkay yeh daraawni hai.
Kuch aisa hai jo main nay tum logon ko nahin bataaya.
Hairat ki baat hai.
Maaf karna.
Main nay iss moorti ko pehlay bhi daikha hai.
Kya? Kahaan?
Lian Yu.
Tumhein sach main uss jagaah ki baat naa karna bohot pasand hai, hai na?
Security main hum kahaan tak pohnchay?
Sab apni jagaah par hai. Hum tayyaar hain.
Kyunkay Merlyn ko pata hai ke bunker kahaan hai.
Agar woh Darhk ke saath kaam kar raha hai...
Iss ka matlab hai ke hamein iss baat ki fikar karni hogi ke
woh yahaan aakar chori kar sakta hai,
iss daraawni pathar waali cheez ko.
Aur uss ka missile shipment ko hijack karnay ke plan ka kya?
Oliver, meray khayaal say hamein Andy ko bilkul wahin rakhna chahiye jahan woh hai.
Iss tarha, hamaaray paas andar ka koi aadmi hoga.
Tumhein yaqeen hai ke acha idea hai?
Woh Darhk ke qaabu main tou nahin ab.
Hum uss par bharosa kar saktay hain.
Bharosa aik cheez hai.
Usay aik jaasoos ki tarha bhaijna, aik doosri cheez hai.
Yeh bohot ziyaada dabaao daalna hojaayega,
khaas kar ke kisi aisay par jo abhi bhi poori tarha say theek nahin.
Oliver, Andy aik bahaadur aadmi hai.
Woh yeh karlega.
Aur tumhein yeh karna hai.
Ruvé Darhk Acceptance Speech.
Tumhaara iss main jaana zaroori nahin.
Tumhein Ruvé Darhk keliye kuch karnay ki zaroorat nahin.
Riwaayat. Haarnay waala, jeetnay waalay ki taqreer main jaata hai.
Tum haaray nahin. Tum uss ke shauhar ki wajaah say muqablay say niklay.
Jo main koshish karoonga ke media ko naa bataaon.
Chalo iss say jaan chhuraayein.
Hum nay yahaan tak pohonchnay keliye bohot mehnat ki hai,
par kaam ab shuru hota hai.
Is sheher ko dobaara azeem banaana.
Shukriya.
Mr. Queen, kuch sawaalaat ke jawaab dainay ka waqt hai?
Main ab election nahin lar raha.
Main yahaan sirf nayi mayor keliye aaya hoon.
Tou write-in-result ke baaray main kuch nahin kehna chaaheingay?
Kaisay write-in result?
Vote karnay waalon main say 48 feesad logon nay aap ke bhai ka naam likha tha.
Yeh taareekhi hai, aisay umeedwaar keliye jinhon nay apna naam nikaal diya.
Main aap ko aur aap ke saabqa umeedwaar ko baat karnay daita hoon.
Aaj raat yahaan aanay ka shukriya, Mr. Queen.
Bohot hi acha laga.
Main hamesha iss sheher ki behtri ka sochoonga.
Umeed kartay hain ke aap ke doston keliye bhi yehi kaha jaa sakay.
Miss Lance, aap say mil kar behadh khushi hui.
Main aap ke Damien Darhk ki samaaut say bohot mutaasir hui thi.
Main sirf tayyaari kar rahi thi.
Mujhay umeed hai ke aap behadh masroof hongi,
muqadmay ko sambhaalnay keliye.
District Attorney Remz nay,
meray naye deputy mayor ki jagaah leli hai.
Aur main chaahoongi ke aap D.A banein.
Socha iss baaray main.
Meray khayaal say hum bohot kamaal ki cheezein kar saktay hain,
iss sheher keliye, agar hum saath kaam karein tou.
Khayaal rakhna.
Suno. Reiter ke paas hum say ziyaada aadmi hain.
Hamaaray paas bandooq hain, par unn ke paas bhi hain,
tou jab hum wahaan jaayein,
hum maartay waqt hichkicha nahin saktay, samjhi?
Taiana?
Kuch hi maheenay pehlay, main diving sikhaati thi.
Aik zindagi lainay ke baaray main soch bhi nahin sakti thi.
Kabhi bhi nahin.
Yeh jagaah sach main jahannum hai.
Yeh hum sab ko raakshas banaati hai.
Tasweer main kon hai?
Main aur mera bhai.
Kabhi kabhi bhool jaati hoon ke aik waqt tha jab hum itnay khush thay
aur itnay maasoom.
Jab main pehlay yahaan aaya tha, main aik puraani tasweer ko daikhta tha.
Kuch waqt tak madad hoti thi,
mujhay uss insaan ki yaad dilaati thi, jo main hua karta tha,
par main tum say ab keh raha hoon...
ke woh insaan yahaan zinda nahin bach sakta tha,
aur tum bhi nahin rahogi, agar tum maazi par atki rahogi.
Samjhi?
Haan.
Main unn kameenon ko kaisay khatam karoon?
Meray saath aao.
Waqt 11:30 say ziyaada hogaya hai.
U.S ki fauj hai yaar. Dair ka matlab hai waqt par.
Ya hum ghalat jagaah par hain.
Agar Anfy ka kehna hai ke yeh jagaah hai, tou yehi jagaah hai.
Missiles main abhi tak koi hiljul nahin.
Haan. Hamein wahaan unn ke saath hona chaahiye tha.
John ke Argus khilonon ke baawajood,
yeh jagaah ziyaada mehfooz hai agar hum isay daikh rahay hain.
Tou kya tum karogi?
Din main district attorney aur raat main Black Canary?
Pata nahin.
Mera matlab hai, Mrs. Evil par nazar rakhna acha hoga.
Haan, agar Malcolm ki baat par yaqeen karo tou,
yeh chhotay say waqt ki naukri hogi waisay bhi.
Aik dafa sheher tabaah hogaya tou kisi D.A ki zaroorat nahin hogi.
Tum nay usay abbu kehna band kardiya.
Kyunkay woh abbu nahin.
Daikho, main jaanti hoon main yeh pehlay bhi keh chuki hoon,
par iss baar alag baat hai.
Iss baar, do tarfa hai.
Yeh saaf saaf jhoot hai, meri jaan.
Mr. Diggle ki security ko
thori aur security ki zaroorat hai waisay.
Tum jaanti ho hum yahaan kyun aaye hain.
Moorti hamein dedo,
aur koi masla nahin hoga.
Masla tou hoga phir.
ANDY Convoy chal raha hai.
Sahi. Ishaara mil gaya.
Aadmi nay League of Assassin ki tarha ke kapray pehnay hain.
Merlyn ke kuch wafaadaar baaqi hongay.
Mujhay jagaah par pohnchaao.
Nahin, nahin, nahin, nahin! Ruko! Main hoon.
Main hoon, main hoon!
Kya tum hamesha itni khaamoshi say aatay ho?
Chalo. Hum nay abhi abhi shipment ko bacha liya,
tumhaaray yahaan honay say lagta hai ke yeh aasaan tha.
Kyunkay yeh aasaan tha.
Moorti.
Chali gayi.
Tum dono aaraam say kharay hosaktay ho.
Woh jaa chuka hai.
-Merlyn? -Haan.
Aur kuch League of Assassin ke member.
Woh moorti legaya. Hamein usay rokna chaahiye tha.
Hamein yahaan hona chaahiye tha.
Hum... Hamein yaqeen hai ke tum log jo kar saktay thay woh tum nay kiya.
Merlyn woh moorti apnay naye dost, Darhk ko dega, apnay number barhaanay keliye.
Hum sarkon ke camera daikh rahay hain, woh log jaisay ghaayeb hi hogaye.
Phir bhi, isliye hi League usay Jadoogar bulaati hai.
Main baahir jaa rahi hoon.
Thea, koi bhi Merlyn ka bhaanda nahin phorega.
Phir main sarkon par logon ko maaroongi.
Main Andy say poochhta hoon.
Agar woh Merlyn ka pata laga sakta hai.
Suno, John.
Andy pehlay say bohot khatray mol lay chuka hai.
Main usay aur khatray main nahin daalna chaahta.
Oliver, woh pehlay say hi khatray main hai.
Uss ke aur jis aadmi ko hum dhoond rahay hain, unka seedha taaluq hai.
Iss say faida uthaatay hain.
Sahi.
Mujh say baat karo.
Yeh missile waala kaam bohot aasaan tha.
Jaisay ke Merlyn ke aadmi koshish tak nahin kar rahay thay.
Uss dauraan, uss nay hamaara saara dhiyaan leliya,
Aur Merlyn nay yahaan aakar
woh leliya jo woh chaahta tha.
Tumhein lagta hai Merlyn nay, Andy ke saath, khail khaila?
Kya agar Andy hamaaray saath khail raha ho?
Daikho, main yeh nahin keh rahi ke yeh mumkin nahin, lekin...
hum John ke bhai ke baaray main baat kar rahay hain.
Mera matlab hai, uss nay hamaaray liye itna kuch kiya hai.
Uss nay...uss nay Lyla ko bachaaya tha.
Mujhay uss par aisehi bharosa kar laina chaahiye?
Nahin.
Par tumhein pakka yaqeen hona chaahiye, koi ilzaam lagaanay say pehlay,
jis say tumhaaray aur John ke taaluqaat hamesha keliye kharaab hosaktay hain.
Meray abbu ki call hai. Mujhay baat karni hai.
Meri madad karo! Meri madad karo! Meri madad karo!
Meherbaani. Tumhein meri madad karni hogi.
Kya hai? Kya chal raha hai?
Conklin, ya uss ka jo kuch baaqi hai,
jis cheez nay unn aadmiyon ko maara,
uss nay Oliver ko maar diya.
Uss nay Reiter ko wahaan neechay qaid karke rakha hai.
Chalo!
Hello.
Ziyaada khush mat hona. Main Sara say itna hi Chinese seekh saka.
Tou suno. Kya tum nay socha hai ke tum naye mayor ko kaisay bataaogi
ke tum uss ki naukri thukra rahi ho?
Socha hai.
Par mujhay nahin lagta ke main aisa karoongi.
Iss main tou koi shak nahin hai, meri jaan.
Tum aik qaatil keliye kaam nahin kar sakti.
Yeh naukri mujhay andar kardega.
Haan, Black Canary ko daao par lagaanay ki qeemat par.
Daikho, jab say HIVE nay D.A bray ko marwa diya,
district attorney ke paas chaubeeso ghantay hifaazat hoti hai.
Woh tumhein apni nazar say hatnay nahin daingay.
Main mana kar doongi.
Tumhein lagta hai ke Ruvé Darhk aisa honay degi?
Suno. Main...main nay kabhi socha nahin tha ke main yeh kahoonga,
par mujhay khushi hai ke tum Black Canary ho.
Mujhay khushi hai tum jo achaayi karti ho uss keliye
aur mujhay khushi hai ke uss say tumhein jo faida hua hai.
Par tumhein yh jaanna hoga ke is naukri ko lenay ka matlab hai...apna naqaab utaarna.
Hamesha keliye.
Dhiyaan say. Iss say khud ko nuqsaan pohncha sakti ho.
Mera iss say khud ko nuqsaan pohnchaanay ka iraada nahin hai.
Andy. Haan?
Merlyn meray saamnay hai.
Theek hai. Tum kahaan ho?
Kisi puraani dabbon ki factory main meray khayaal say.
Tumhein pakka yaqeen hai yehi jagaah hai?
Haan. Kaafi hadh tak.
Chalo. Merlyn iss taraf hai.
Tum nay usay hamein radio par bulaanay keliye kyun nahin kaha?
Main nay usay backup keliye rok ke rakha.
Merlyn!
Sambhal kar!
Tum theek ho?
Zabardast.
Kya hua?
Iss nay mujhay bacha kar khud teer khaa liya.
Daikhnay do, mujhay daikhnay do.
Fikar mat karo yaar. Hum har haftay yeh sab kartay rehtay hain.
-Chalo. -Nahin, nahin, nahin.
Tumhein foran Iron Heights pohonchna hoga.
Agar Merlyn yahaan nahin hai, tou...
tou iss ka matlab hai ke woh wahaan moorti ke saath jaa raha hai.
Agar Darhk ko woh moorti mil gayi,
koi jail usay qaid nahin rakh sakta.
Aik din, tum mujhay bataaogay ke
tum yahaan say andar baahir kaisay hotay ho.
Aik jaadoogar kabhi apnay raaz nahin kholta.
Tou ab kya? Tum aik sikkay ko
meray kaan ke peechhay say nikaalogay?
Pata hai, tum aisay aadmi keliye kaafi bakwaas kartay ho
jis nay mujh say itna kuch maanga hai.
Woh tumhaaray paas hai ya nahin?
Shaayed abhi acha waqt hai, tumhein yaad dilaanay ka,
hamaari shart ka.
Haan. Tum aur tumhaari baiti ko Genesis say bachaana hai.
Kya abhi tak woh hi shart hai?
Mujhay nahin lagta ke tumhein ehsaas hai
ke mujhay iss ki kya qeemat chukaani par rahi hai.
Aray, chalo bhi. Aasmaan say thora neechay aajaao.
Kya masla hai?
Mr. Merlyn, kya aap jaantay hain, ke Khushu moorti kya hai?
Aajzi ko pehlay Arabi main Khushu kehtay thay,
yeh kehna sahi hoga ke kuch aisa jis say aap ka koi taaluq nahin.
Jab qadeem homo magi nay inn moorti ki naqal banaayi,
unhon nay aisa unhein daikh kar kiya,
jin ki taaqat ko woh qaabu karna chaahtay thay.
Tou baareeki par dhiyaan daina zaroori hai.
Iss ka aik tukra kam hai.
Ribalvei pathar.
Unhon nay yaqeenan usay kahin aur chhupaaya hoga.
Dhoondo usay.
Warna tumhein aur tumhaari baiti ko sirf Genesis say nahin darna hoga.
Tumhein thoray taankay chaahiye hongay,
par filhaal iss say kaam chal jaayega.
Mujhay thoray taankon say kayi ziyaada chaahiye hoga.
Merlyn ke aadmiyon nay mujhay tumhaari team keliye lartay daikha.
Darhk ko ab pata chal jaayega ke main tum logon ki taraf hoon.
Main tou gaya.
Mera matlab hai, woh sirf mujh par nahin rukega.
Woh tumhaaray peechhay aayega,
woh Lyla ke peechhay aayega, aur Sara ke bhi. Uff Khuda.
Suno. Woh kisi ke peechhay nahin aayega.
Theek hai? Woh nahin aasakta.
Merlyn ke paas moorti hai.
Daikho. Woh yaqeenan abhi usay woh pohncha raha hoga.
Nahin, aisa nahin hai.
Aik tukra kam hai.
Kya?
Hum nay aik tukra nikaal kar doosri jagaah par rakh diya tha.
Merlyn sirf aik bara sa badsoorat pathar pohncha raha hai.
Darhk usay dhoond lega. Woh sab kuch dhoond laita hai.
Andy, meri baat suno yaar.
Usay kuch nahin milega.
Usay main nay khud chhupaaya hai.
John.
Kya main tum say baat kar sakta hoon?
Yeh maaloomaat sab ko nahin bataani.
Suno. Woh dara hua hai yaar.
Aur achi wajaah hai uss ke paas.
Uss ka jaannay ka haq hai ke haalaat hamaaray qaabu main hain.
Woh qaabu tab tak rahega, jab tak hamaara raaz, raaz rahega.
Jitnay kam logon ko maaloom ho utna behtar.
Uss nay, hamaaray liye, sab kuch, sab kuch daao par laga diya.
Uss nay aik teer khaaya, tumhaaray liye.
Uss ke paas mera bharosa hai.
Tumhaara kyun nahin?
Malcolm woh moorti Darhk tak pohnchaanay ki koshish karega,
agar uss nay abhi tak yeh nahin kiya hoga.
Main wahaan A.D.A ke hisaab say jaa sakti hoon,
aur pooray cell-block ki chhaan been karwa sakti hoon.
Karo.
Speedy, tum aur Spartan waapis jaao
bunker par, CCTV daikho,
facial recognition daikho.
Kuch bhi aisa karo, jis say hamein Merlyn ka pata chal jaaye.
Theek hai.
Aur main kya kar sakta hoon?
Tumhein ghar jaa kar aaraam karna chaahiye.
Tum aaj raat keliye kaafi kuch kar chukay ho.
Aur tum?
Main bas tumhaaray peechhay hi hoon. Aik shak ko pakka karke aaraha hoon.
Tum log, neechay jaao,
sab ko jama karo, aur kashtiyon keliye jaao.
Jaao! Chalo!
Aur tum?
Reiter abhi bhi mazaar main hai.
Agar usay moorti mil gayi tou, tum usay rok nahin paaogay.
Hamein usay roknay ki zaroorat nahin.
Hamein usay qaid karna hai.
Tum log wahaan kamaal ka kaam kar rahay ho.
Pata hai, main bhi iss jagaah ko dobaara sajaanay ka soch raha tha.
Pata hai, meray daftar ko aik gumnaam paighaam mila
ke kuch naajaaez cheezein aap ke istimaal keliye,
iss jail main ghair qaanooni taur par dar aamad ki gayi hain.
Kuch mila?
Theek hai. Iss jagaah ke har cell ki chhaan been karo.
Mujhay pakka karna hai ke iss ke koi dost iss keliye kuch chhupa nahin rahay.
Pata hai, aap khush qismat hain, ke main woh aadmi nahin,
jo aap ko lagta hai main hoon, Miss Lance.
Agar main woh aadmi hota,
jis ka aap ke abbu itnay yaqeen ke saath daawa kartay hain,
aap abhi bohot museebat main hoti, hai na?
Kya aap aik assistant district attorney ko dhamki derahay hain?
Aray, nahin, nahin. Bilkul bhi nahin.
Sirf yeh samajhnay ki koshish kar raha hoon
ke aap ke abbu ko aisay buray khayaalaat aatay kahaan say hain.
Mujhay umeed hai ke unn ka dimaagh kharaab hona shuru nahin horaha.
Pata hai ziyaada nasha karnay say, insaan aahista aahista paagal hojaata hai.
Tum aik kameenay insaan ho.
Phir bhi.
Yeh jaan kar acha lagta hai ke unn ka dil sahi jagaah par hai.
Aik baap apni baiti ko andhairay say bachaanay keliye kuch bhi kar sakta hai.
Main tum say adaalat main miloongi.
Kuch dhoond rahay ho?
Uff, Khuda, yaar.
Tumhein khatkhataana aata hai?
Merlyn mila kya?
Nahin, par meray khayaal say tum yeh pehlay say jaantay thay.
Main tum say dobaara poochhoonga.
Tum kya dhoond rahay ho?
Nigraani keliye kuch. Acha. Daikho.
HIVE jaanta hai ke main John ka bhai hoon.
Hosakta hai unhon nay yahaan microphone chhupaaye hon.
Hosakta hai isi tarha tumhaaray ek hath waalay dost nay mujhay dhoonda ho.
Tumhaaray paas hamesha har baat ka jawaab hota hai.
Suno, tum kehna kya chaah rahay ho?
Meray khayaal say...
tum shuru say Darhk ke saath kaam kar rahay ho.
Ke tum aur Merlyn saara waqt hamaaray saath khail rahay ho
aur ab tum yahaan ho, moorti ke aik tukray ko dhoond rahay ho.
Main tumhaari taraf hoon, yaad hai?
Mujhay tumhaari hifaazat kartay huay chot bhi lagi.
Mujhay yaad hai.
Main nay John say kaha tha, tum par bharosa karnay keliye,
tumhein aik doosra mauqa dainay keliye,
par main ghalat tha, kyunkay tumhaari tarha ke aadmi badaltay nahin.
Ab tum mujhay bataao.
Darhk nay kya socha hua hai?
Agar main woh aadmi hoon jo tumhein lagta hai,
phir tumhein maaloom hona chaahiye ke tashaddud say mera munh nahin khulega.
Main nay abhi tum par tashaddud karna shuru nahin kiya.
Yeh tum kar kya rahay ho?
Tumhein dikha raha hoon yeh asal main kya hai!
-Bataao isay! -John, isay lagta hai main gaddaar hoon.
Main achay say jaanta hoon ke woh Kavlar kis ki hifaazat nahin karega.
Isay jaanay do.
Dig, tum iss par bharosa nahin kar saktay.
-Dafa hojaao. -John...
Abhi.
Tumhein koi haq nahin tha!
Mera poora haq tha!
Yeh hamein mehfooz rakhnay ke baaray main hai.
Nahin, aisa nahin hai, Oliver.
Yeh iss baaray main hai ke
tum chaahtay ho ke tum apnay ird gird har cheez aur har kisi par qaabu karo.
Andy nay hamein missile heist ke baaray main bataaya.
Hum wahaan jaatay hain, Merlyn yahaan aata hai,
aur moorti lejaata hai.
Phir woh hamein Merlyn ke chhupnay ki jagaah par lejaata hai,
jahaan hum par hamla hota hai.
Jahaan uss nay tumhaaray liye aik teer khaaya.
Woh aik naatak hosakta tha.
Jab main uss ke paas gaya, tumhaaray ghar main,
woh pooray ghar ki chhaan been kar raha tha.
Nigraani ki koi cheez dhoond raha tha.
Ya woh moorti ka aakhri tukra dhoond raha tha.
John, tum hi mujh say hamesha kehtay ho,
jab khaandaan ki baat aati hai tou, andhay mat hojaao.
Aur tum nay hi mujh say kaha tha ke Andy ko doosra mauqa doon.
Tum hi usay HIVE say nikaalna chaahtay thay.
Tum nay hi kaha tha ke woh waapis aasakta hai,
andhairay say, jis tarha tum aaye thay.
Par main nahin aaya.
Main nay koshish ki hai.
Main nay iss cheez ki sab say ziyaada koshish ki hai.
Par aakhir main,
main waisa hoon jaisa unn 5 saalon nay mujhay bana diya.
Jo mujhay unhon nay bana diya.
Tou kya, Oliver?
Sirf isliye ke Felicity nay tumhein chhor diya, main yaqeen karlun ke saaray aadmi,
buraayi say achaayi ki taraf nahin aasaktay?
Saaray aadmi tumhaari tarha nahin hain, Oliver.
Hum main say kuch badaltay hain, hum main say kuch baray hotay hain.
Hum main say kuch...ubhartay hain.
Tum atkay huay ho yaar.
Apni khud tarsi aur khud mutmaeni main atkay huay ho.
Aur isliye Felicity nay tumhein chhor diya.
Meray bhai ko main daikh loonga.
Tumhein koi andaaza nahin ke woh kin cheezon say guzar chuka hai.
Aur tumhein yaqeenan koi haq nahin tha uss ke baaray main raaye qaaem karnay ka.
Mujhay yaqeen hai ke uss ka ghalat matlab nahin tha, Ollie.
Haan, tha.
Iron Heights main sab kaisa gaya?
Kuch burner phone milay,
heroin ki 6 thaliyaan aur koi moorti nahin.
Hum security system main hack kar chukay hain,
jail main, tou agar kuch hota hai,
hum daikh leingay.
Sahi.
Suno,
tum theek ho?
John aur meri raaye alag thi.
Andy ke baaray main?
Main nay Andy ko saamnay say poochha
aur Dig aagaya.
-Oho. -Haan.
Tumhaari raaye leleni chaahiye thi,
district attorney Lance.
Main abhi bhi sirf aik A.D.A hoon.
Main naukri thukra rahi hoon.
Kyunkay yeh naukri Ruvé Darhk nay paish ki hai?
Nahin, kyunkay woh naukri lainay ka matlab hai, iss jagaah ko chhor daina.
Tumhein aur team ko.
Team toot rahi hai.
John mujh par ghussa hai,
Thea, Malcolm ke peechhay ghussay say paagal hai,
aur...
Felicity jaa chuki hai.
Disctrict attorney bannay keliye tum nay behadh mehnat ki hai,
teen saal tak.
Main shaayed D.A banna chaahti thi,
par yeh sadiyon puraani baat hai.
Sara jitni puraani?
Tum nay apnay dukh ka istimaal kiya aur Black Canary bani,
par Sara ab zinda hai.
Shaayed tumhaara khud par itna farz banta hai,
uss raastay par chalna, jis par tum thi.
Sach main?
Iss sheher ke paas kaafi hero hain, naqaab waalay.
Ruvé Darhk ke saath, mayor ke taur par,
isay ek naqaab ke baghair ke hero ki zaroorat hai.
Isay Laurel Lance ki zaroorat hai.
Break. 20 minute. 20 minute.
Aray. Kya tumhaara zameen ke saath koi raabta hai,
qudrat ke saath waqt bitaatay ho?
Nahin? Tumhaaray aabaao ajdaad aisa kartay thay.
Woh jaantay thay ke zindagi kayi cheezon say mil kar banti hai
"Zinda honay ka aik waqt, marnay ka aik waqt,
beej bonay ka aik waqt, usay ukhaarnay ka aik waqt,
qatal karnay ka aik waqt."
Badlao ke paradox ke maahir bano, baar baar badlaao laa kar,
aur qudrat ki praacheen taaqat khud,
tumhaaray qadmon main hogi.
Aray. Mera hero. Julius Caesar.
"Larnay ki ijaazat do! Aur jang ke kutton ko khula chhor do."
Kya hua?
Break ka ghanta tha.
Qaidi apnay cell say baahir thay.
Uss nay guard ko yarghamaal rakha hai.
-Kitnay? -Farq nahin parta ke kitnay.
Hamein Darhk ko dobaara apnay pinjray main daalna hai.
Chalo tayyaar hojaao!
Oliver, main uss par muqadma nahin chala sakti,
usay pehlay hiraasat main liye baghair.
Aik aakhri baar.
Yahaan chal kya raha hai?
Yahaan sirf kharay hokar kuch honay ka intizaar nahin kar saktay.
In charge kon hai?
Aap nahin, captain. Aap ko suspend kiya gaya hai.
Pike, hai na?
Ab samajh aaraha hai.
Tab tak intizaar karo jab tak hamaray paas kayi laashon ka dhair hojaye.
Maazrat sir. Aap apni gaari main waapis jaayein.
Nahin. Mujhay unn say baat karni hai.
Mujhay unn say foran baat karni hai!
-Main yeh nahin kar sakta. -Haan tum yeh kar saktay ho.
Tum yeh kar saktay ho. Jaao jaa kar...chhordo.
-Mujhay woh dikh gaye. -Sir!
Pike! Suno! Haan tum mujhay dikh rahay ho!
Hum yeh itnay saaray police waalon say kaisay guzreingay?
Lagta hai Lance yeh kaam kar raha hai.
Lieutenant Pike main ghus kar.
Aur uss nay abhi abhi unhein mukka maar kar behosh kardiya.
Hum par say dhiyaan hataanay keliye, taakay hum andar jaa sakein.
Chalo.
Shaayed main nay tum say, akailay aanay ka kaha tha.
Kaha tha. Aur main nahin aaya.
Daikho. Main jaanta hoon ke tumhein mujh par bharosa nahin.
Par main yahaan yehi saabit karnay aaya hoon, ke tum kar saktay ho.
Darhk nay mess hall main yarghamalaaiyon ko rakha hai.
Chalo alag hokar uss par har taraf say waar kartay hain.
Mujhay woh aadmi yaad hai.
Woh hont.
Ghanday.
Achi koshish thi.
Lagta hai ke tum dobaara khailnay keliye tayyaar ho.
Doosron ko lekar aao.
Main isay daikh loongi.
-Nahin, isay meray haathon chhordo. -Jaao!
Daikhtay hain ke main nay tumhein kitna acha sikhaaya hai.
Pata hai, police nay meri baat samjhi
jab main nay kaha ke main yarghamaaliyon ko maarna shuru kardoonga
agar woh jail main aaye tou.
Bohot bura hai ke hamaaray naqaab waalay vigilante doston ko
baat samajh nahin aayi.
Asal main, tumhaaray liye bohot bura hai.
Maardo inhein.
Tum main ab maarnay ki talab nahin hai, aur yeh dikhta hai.
Tum nay apna aik hissa kho diya,
jab unhon nay tumhaaray khoon ki talab ka ilaaj kardiya,
aur isliye, tum kabhi bhi mujhay nahin hara paaogi.
Andrew Diggle, kaafi waqt hogaya hai.
Usay jaanay do!
Apnay hathiyaar giraa do.
Nahin giraana.
Marzi hai.
Par teen tak ginti ginnay ke baad, main uss deewaar ko,
aik Jackson Pollock painting main badal doonga, iss ke dimaagh say.
Ek...
Abay yaar!
Do...
Theek hai.
Ab bataao, kuch mushkil tha kya?
Mera khayaal hai, tumhaaray paas meray liye kuch hai.
An...Andy.
Mujhay maaf kardo yaar.
Andy.
Main tumhaaray har qadam ko maheenon say daikh raha hoon.
Main woh har jagaah jaanta hoon jahaan tum jaa chukay ho.
Mujhay sirf itna sunna tha ke woh tum thay
jis nay pathar chhupaaya tha.
Kya kabhi tumhaaray liye koi mauqa tha?
Aap ke bhai ko pakarna naamumkin hai, Mr. Diggle.
Ab sab khatam hochuka hai.
Meray munh say alfaaz chheen liye!
Mujhay qurbaani daini hogi.
Kaafi nahin. Tum jaantay ho kya karna hai.
Kanjigar septum vohnostrum.
Mujhay itna behtar mehsoos horaha hai.
Suno. Tumhaaray doston keliye maazrat chaahta hoon,
par omelette aur anday, aur woh sab,
par main jaanta hoon ke main tumhaaray liye kya kar sakta hoon.
Kon baahir chalnay keliye jaana chaahta hai?
Andy nay...
shaayed bataaya ho ke uss ka bhai John, Green Arrow keliye kaam karta hai
ya Oliver Queen kahoon?
Aray, aray, daikho, main jaanta hoon tum sab kya soch rahay ho,
par nahin, mujhay iss nay nahin bataaya.
Yeh sirf akkar bakkar bambay bo tha
pooray Diggle waalay taaluq say,
tum tak, tumhaari chhoti behen tak, tumhaari ex girlfriend tak.
Par jab tum uss larkay William ko bachaanay aaye thay,
tumhaaray chehray par, aik baap ki fikar thi.
Mujhay wahin usi waqt samajh jaana chaahiye tha.
Hamein yahaan say nikalna hoga, foran.
Sabar rakho.
Main nay iss pal keliye bohot waqt tak intizaar kiya hai.
Ms. Lance, nau maheenay pehlay,
main nay tumhaaray baap ko aik waada kiya tha.
Main nay usay bataaya tha ke main kya karoonga agar uss nay mujhay dhoka diya.
Zabardast.
Ab, kahaan tha main?
Aray haan, main chaahta hoon aap apnay baap ko aik paighaam dein,
meri taraf say.
Main chaahta hoon ke aap unn say kahein...
Main apna waada nahin bhoolta.
Aray, aray. Koi baat nahin. Sab theek hai.
Suno, mujhay daikho. Tumhein kuch nahin hoga.
Tumhein kuch bhi nahin hoga. Chalo.
Madad chaahiye! Yahaan madad chaahiye, please!
Tumhein iss ki madad karni hogi, please!
Iss ka kaafi khoon beh chuka hai.
Mujhay aik crash cart aur trauma team chaahiye yahaan, foran!
-Isay jaanay do. -Kya?
Isay jaanay do taakay main apna kaam kar sakoon.
Ab jaao!
Trauma team yahaan kisi bhi second pohnchti hogi
aur isay abhi tamaashay ki hargiz zaroorat nahin.
Jaao! Jaao.
Tumhein yeh karna kaisay aata hai,
aik zinda aadmi ko dafan karna?
Tum theek thay, iss jazeeray nay tumhein badal diya hai.
Kya tum abhi bhi apni tasweer daikhtay ho?
Yeh bohot khoobsoorat hai.
Kon hai yeh?
Iss ka naam Laurel Lance hai,
aur yeh mera ghar thi... iss sab say pehlay.
Pata nahin jo insaan main ban gaya hoon, woh meray baaray main kya sochegi.
Agar main iss jazeeray say zinda naa nikli,
tum Russia jaa kar, meray waaldein ko dhoondogay,
aur unhein bataaogay ke Vlad aur meray saath kya hua.
Agar tum zinda naa rahay,
main iss Laurel ko dhoondoongi
aur usay bataaongi ke kis tarha tum nay hum sab ko bachaaya.
Shart?
Shart.
Baron, hamein yahaan say nikalna hoga.
Koi baahir nahin nikal raha,
par tumhaari maut say, main shaayed zinda bach jaaon.
Tum kya bakwaas kar rahay ho?
Kanjigar septum vohnostrum.
Aaj Iron Heights jail ke hangaamay nay hum sab ko hila kar rakh diya hai.
Suno, Lopez, Lopez.
Kya hua, wahaan...jail main?
Woh, tum nay aik lieutenant ko mukka maara.
Haan, mera matlab hai uss ke baad.
Kya unhon nay unn qaidi ko faraar honay say rok liya?
Bohot ziyaada thay,
aur aik...Darhk...uss nay aik ko nuqsaan pohnchaaya.
Kya? Kya? Kisay...kisko nuqsaan pohnchaaya?
Vigilante ko. Black Canary.
Sunnay main aaya hai ke uss nay usay bohot buri tarha say maara hai.
Mujhay...woh, daikho. Mujhay yahaan say jaana hoga, theek hai?
Yeh...yeh bohot ziyaada zaroori hai,
tou mujhay woh...agar tum...
Lieutenant Pike ko call par lesako.
Wo faraar huay qaidiyon ko dhundnay keliye cheezein samjha rahay hain.
Tumhein unhein call karni hogi,
kyunkay mujhay unn say baat karni hai, kyunkay mujhay yahaan say nikalna hoga,
sirf aik ghantay keliye.
Main waapis aakar khud ko police ke hawaalay kardoonga, theek hai?
Koi masla nahin, par bas...bas...
Lieutenant Pike ko call kardo, meherbaani.
Laurel, kya woh...
Laurel surgery main hai.
Woh...
Pata nahin.
Main nay Lance ko bhi call karnay ki koshish ki, tou...
Darhk ke saath kya hua?
Woh faraar hai,
pachaas ya ziyaada qaidiyon ke saath.
Aur Andy.
Tum nay mujhay khabardaar kiya tha, aur main nay nahin suni.
Main kabhi khud ko maaf nahin kar paaonga.
Ya Khuda.
Recovery say baahir nikli hai.
Woh theek hojaayegi.
Woh aik bahaadur aurat hai, tumhaari dost.
Sab say bahaadur.
Woh tum logon ka poochh rahi thi.
Hello.
Tumhein hello.
Kya Darhk..
Uss ki fikar mat karo.
Sirf behtar honay ki fikar karo, theek hai?
Main nahin chaahti thi ke meri aakhri raat kuch aisi guzray.
Kya keh rahi ho?
Lambi kahaani hai.
Main Black Canary hona, chhornay waali thi,
mujhay ehsaas hua ke main jaanti nahin ke kaisay.
Kyunkay wahaan jaana, tum logon ke saath larna,
yehi mujhay andar say zinda mehsoos karwaata hai.
Aur main tum logon say itna pyaar karti hoon.
Hum tum say pyaar kartay hain.
Hamein tumhein thora aaraam karnay daina chaahiye.
Hum baahir hi hain, theek hai?
Theek hai.
Tumhein bhi thora aaraam karna chaahiye.
Bilkul bhi nahin.
Main yahin rahoonga.
Wahaan...
Meray baayein haath waalay pouch main kuch hai.
Kya tum usay yahaan laaogay?
Haan.
Nikaal loon?
Haan.
Tum nay yeh abhi tak rakhi hai?
Haan.
Sirf yaad karnay keliye
jab cheezein aasaan thi...
hamaaray liye.
Hum jaisay hua kartay thay.
Mujhay behadh khushi hai ke tumhein Felicity mil gayi
aur mujhay umeed hai ke tum waapis uss ke paas pohnch jaao.
Aur Ollie, main jaanti hoon ke main tumhaari zindagi ka pyaar nahin hoon.
Par tum hamesha meray rahogay.
Tum mujhay yeh kyun bata rahi ho?
Ab kyun?
Kyunkay aaj raat sirf yeh yaad aaya...
ke kuch bhi hosakta hai.
Isliye main chaahti hoon ke tum mujh say aik waada karo.
Meri abhi Captain Lance say phone par baat hui.
Woh aarahay hain. Main, main nay unn say kaha ke woh theek hai.
Raastay say hatein!
Embolism. Mujhay heparin bolus ke 5,000 unit dein!
Kya hua?
Mujhay..mujhay nahin pata. Woh theek thi.
Paddle!
Charging 200.
-Clear? -Haan. Clear.
Chalo.
Chalo!
Maut ka waqt, 11:59.